หุ้น8มิ.ย.ดิ่งลงอีก20.17จุด
หุ้นไทย 8 มิ.ย.ลดลงต่อเนื่องก่อนปิดตลาดที่ 1,014.58 จุด ลดลง 20.17 จุด มูลค่าซื้อขาย 36,544 ล้านบาท
8 มิ.ย. 2554

หุ้นไทย 8 มิ.ย.ลดลงต่อเนื่องก่อนปิดตลาดที่ 1,014.58 จุด ลดลง 20.17 จุด มูลค่าซื้อขาย 36,544 ล้านบาท
ดัชนีหุ้นไทยวันที่ 8 มิ.ย. ปรับตัวลดลงอย่างต่อเนื่อง โดยปิดตลาดที่ระดับ 1,014.58 จุดลดลง 20.17 จุด มูลค่าการซื้อขายกว่า 36,544 ล้านบาท 
นายอดิศักดิ์ คำมูล ผอ.อาวุโสฝ่ายวิเคราะห์หลักทรัพย์บล.เคจีไอ(ประเทศไทย)กล่าวว่า ดัชนีหุ้นไทยปรับตัวลดลงกว่าหุ้นภูมิภาคเพราะหุ้นไทยสัดส่วนกว่า50%เป็นหุ้นพลังง่านและธนาคารพาณิชย์เมื่อนักลงทุนต่างชาติมีการขายทำลดความเสี่ยงและล็อคกำไรไว้ก็จะขายหุ้นใน2กลุ่มนี้จึงเป็นเหตุผลให้ดัชนีหุ้นปรับตัวลดลงแรง 
อย่างไรก็ตามปรากฎการณ์ที่ดัชนีตลาดหุ้นปรับตัวลดลงทั่วโลกนั้นเกิดจากการที่เงินทุนเคลื่อนย้ายออกจากตลาดทุนหลังจากนักลงทุนไม่มั่นใจว่าเศรษฐกิจสหรัฐจะฟื้นตัว รวมถึงปัญหาหนี้ยุโรปจะผ่อนคลายจึงทำให้ให้การปรับพอร์ตลงมา
สำหรับดัชนีหุ้นไทยนั้นมองว่าขณะนี้เป็นโอกาสซื้อและซื้อหุ้นได้ทั้งตลาดเพราะระดับราคาที่ลดลงมาทำให้ผลตอบแทนมีอัตราที่สูงกว่าความเสี่ยงแล้วขณะเดียวกันผลดำเนินงานของบริษัทจดทะเบียนก็ยังอยู่ในระดับที่ดีและมองว่าดัชนีไม่น่าจะหลุดแนวรับสำคัญอันดับแรกที่ 1,010  จุดและหากหลุดไปมองว่าแนวรับที่ 1,002 จุดน่าจะรับอยู่ 
หลักทรัพย์ที่มีการซื้อขายสูงสุด 5 อันดับได้แก่
1.BBL ปิดที่ 148.50 บาท ลดลง 3.50 บาท มูลค่าการซื้อขาย 3,347.63  ล้านบาท
2.KBANK ปิดที่ 111.50 บาท ลดลง 2.00 บาท มูลค่าการซื้อขาย 2,572.78  ล้านบาท
3.PTT ปิดที่ 330.00 บาท ลดลง 9.00 บาท มูลค่าการซื้อขาย 2,448.88  ล้านบาท
4.KTB ปิดที่ 17.10 บาท ลดลง 0.60 บาท มูลค่าการซื้อขาย 1,884.59  ล้านบาท
5.TOP ปิดที่ 71.25 บาท ลดลง 2.50 บาท มูลค่าการซื้อขาย 1,833.47  ล้านบาท